Diari Oficial de la Generalitat Valenciana


Sumari del DOGV 3703, del 07-03-2000 (2000/1726)

ORDRE de 2 de març de 2000, de la Conselleria de Cultura, Educació i Ciència, que modifica l’Ordre de 15 de maig de 1992, per la qual s’aproven els programes de necessitats per a la redacció del projecte de construcció de centres d’Educació Infantil, Educació Primària, Educació Infantil i Primària, Educació Secundària Obligatòria i Educació Secundària completa, de titularitat de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/03/02/(1)/dof/vci/html**

### Dades del document

Número de DOGV
:   3703

Data del DOGV
:   07-03-2000

Secció del DOGV
:   I. DISPOSICIONS GENERALS

Número del document
:   2000/1726


Data del document
:   02-03-2000

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * ensenyament secundari
    * reglamentació de la construcció
    * ensenyament primari
    * educació preescolar
    * edifici
    * ensenyament públic
    * centre d'ensenyament
    * legislació

ORDRE de 2 de març de 2000, de la Conselleria de Cultura, Educació i Ciència, que modifica l'Ordre de 15 de maig de 1992, per la qual s'aproven els programes de necessitats per a la redacció del projecte de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària completa, de titularitat de la Generalitat Valenciana. [2000/X1726]
  
L'Ordre de 15 de maig de 1992 (DOGV núm. 1.815, de 30 de juny), determina els nous programes de necessitats per a la construcció i reforma dels centres escolars de titularitat de la Generalitat Valenciana on s'impartixen els nivells d'Educació Infantil, Primària i Secundària, d'acord amb la Llei Orgànica 1/1990, de 3 d'octubre, d'Ordenació General del Sistema Educatiu (BOE núm. 238, de 4 d'octubre). En estos programes de necessitats s'inclou l'espai Gimnàs, vestidor, magatzem i despatx monitor com a zona docent específica per al desenrotllament i pràctica de l'Educació Física, completant-se amb la pràctica esportiva a les pistes ubicades en els espais exteriors continguts també en tots els programes de necessitats.
  
El joc de la pilota valenciana es troba arrelat en la història de la cultura del poble valencià.
  
Preservar el llegat cultural que identifica el poble valencià és una tasca i objectiu que pretén aconseguir la Conselleria de Cultura, Educació i Ciència tant en l'àmbit cultural com en l'educatiu.
  
En el procés de recuperació que vivim en l'esport de la pilota valenciana és objectiu prioritari, entre les noves generacions, el seu coneixement, pràctica i difusió entre la comunitat escolar.
  
Per a això es requerix que els centres escolars de la Comunitat Valenciana puguen disposar de les instal·lacions que permeten la seua pràctica, al mateix nivell que qualsevol altre esport tradicionalment associat a l'activitat escolar; instal·lacions on es fomente des de molt joves les principals modalitats de la pilota valenciana (escala i corda, galotxa, raspall, llargues o frontó), i que, d'altra banda, el seu ús puga estar disponible i obert a la comunitat extraescolar.
  
Per tot això, fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Únic
  
Modificar l'apartat primer de l'Ordre de 15 de maig de 1992, de la Conselleria de Cultura, Educació i Ciència (DOGV núm. 1.815, de 30 de juny), per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària completa, de titularitat de la Generalitat Valenciana, en els termes següents:
  
La zona docent Gimnàs, vestidor, magatzem, despatx monitor continguda en els annexos II, III, IV, V i VI.1 queda substituïda per la nova zona docent Gimnàs poliesportiu cobert, compost pels mòduls: sala poliesportiva, frontó, trinquet i galotxa, en la forma que s'indica en l'annex de la present ordre.
  
DISPOSICIÓ ADDICIONAL
  
La present ordre s'inscriurà en el Registre de Centres Docents de la Comunitat Valenciana.
  
DISPOSICIÓ TRANSITÒRIA
  
La implantació dels espais continguts en la present ordre començarà en aquells centres els projectes dels quals estiguen en fase de redacció i es generalitzarà, en la resta, de forma progressiva.
  
DISPOSICIONS FINALS
  
Primera
  
Autoritze les direccions generals de Centres Docents, de Règim Econòmic i d'Ordenació i Innovació Educativa i Política Lingüística perquè, en l'àmbit de les seues respectives competències, desenrotllen allò que s'ha disposat en esta ordre.
  
Segona
  
Esta ordre entrarà en vigor el mateix dia de la seua publicació en el Diari Oficial de la Generalitat Valenciana.
  
València, 2 de març de 2000
  
El conseller de Cultura, Educació i Ciència,


Còpia Permalink ELI